**Velkommen til børn og forældre til et nyt og spændende spejderår i Præstø Gruppe!**

I spejderarbejdet er en væsentlig faktor samarbejde og fællesskab. Det bliver et spejderår, hvor vi sammen skaber sjove og udfordrende aktiviteter med børnene, og hvor familiespejderne lærer færdigheder og rutiner, der gør det sjovt at være i naturen på alle årstider.

Vi holder til på Abildhøjgården og i Faxinge skov, hvor vi har base i Trailhuset (se program nedenfor), vi er ude – så husk til hvert møde tøj, der passer til vejret og drikkedunken. Familiespejdere og deres voksne mødes for sig selv, og nogle gange er vi sammen med gruppens andre spejdere, måske på andre lokaliteter og et par gange årligt inviteres I familiespejdere til overnatning.

Programmet nedenfor giver Jer et overblik over indholdet i efterårets spejdermøder. Vi starter og slutter altid med sang og samling – og der er lidt at spise ved hvert møde. Bemærk, at der kan ske ændringer i programmet😊

 Somme tider beder jeg om, at I medbringer ”småting”- eller forbereder dej eller lignende, ligeledes håber jeg I byder ind med forslag og input til familiespejderarbejdet. Programmet skal passe til alle, og vi er fælles om gennemførslen!

Lørdag d. 22. november skal hele spejdergruppen på Juletur – mere info om den senere.

Til Jer, der er nye Familiespejdere er der en ”Prøveperiode ”på 3 møder før indmeldelse, ved indmeldelse får børnene Spejdergruppens tørklæde og I forældre en kontingentopkrævning. Mere info om Spejderarbejdet og Præstø Gruppe kan I få hos os ledere, og på gruppens hjemmeside og på dds.dk (hvor I også kan melde jeres barn ind). Vi har også en FB-gruppe: Præstø Gruppe DDS – her lægges nyheder op.

Er I forhindrede til et møde, vil det være dejligt med en sms, så mødet planlægges til rigtigt antal.

Spejderhilsen Helle (tlf. 51822133)

|  |  |
| --- | --- |
| Dato | Aktivitet |
| 17. august 10-12 | Spejderstart for hele Præstø Gruppe. Der er aktiviteter for alle og specielt for familiespejdere og deres forældre.Både ”gamle” -og helt nye familiespejdere er med her! |
| 30.august 9.30-11.30Abildhøjgården | Vi starter mødet med: Sang – Flag – TørklæderFamiliespejderne tænder bål og bager brød.Vi maler selv mel af korn – **Medbring gerne en Morter**  |
| 13. september 9.30-11.30Abildhøjgården | Vi starter mødet med: sang – flag – tørklæderVi udforsker området, snitter navnepind og laver bål |
| 27. september 9.30-11.30Abildhøjgården | Vi starter mødet med : Sang – flag – tørklæderÆbler – vi laver pandebrød med æbler og æblemos**Kan nogen medbringe æbler?** |
| 11. oktober 9.30-11.30Trail-huset ved Boseis P-plads | På tur i Efterårsskoven og kastaniedyr, Medbring syl eller skruetrækker. |
| 25. oktober 9.30 – 11.30Trailhuset ved Boseis P-plads | Vi leger HalloweenAppelsinlygter og spøgelser! |
| 8. november 9.30-11.30 | Hvordan forbereder dyrene sig på vinteren – vi udforsker skoven |
| 22. november ca. 9.30-15 | Juletur - Mere info senere |